ประเดือนมาวันที่1ค่ะเดือนนี้ ก่อนหน้านั้นมีอะไรกับแฟน ไม่ได้ป้องกัน เเต่เเค่แปปเดียวค่ะ ไม่มีเเตก เเล้ววันนี้วันที่12แล้ว ประจำเดือนยังไม่มา เเบบนี้จะท้องไหมคะ ไม่มีอาการอะไร นอกจากเจ็บนมค่ะ เจ็บมาหลายวันเเล้ว ปกติเจ็บนมเเล้ว2-3วันเมนจะมา เเต่นี่หลายวันเเล้วมันไม่มา รู้สึกนมใหญ่ขึ้น เเต่ก่อนทานยาคุมฉักเฉินเกือบทุกเดือนเลยค่ะ
สวัสดีค่ะ หากมีเพศสัมพันธ์ แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น เป็นผลจากการทานยาคุมฉุกเฉินในรอบก่อน การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะสำหรับอาการเจ็บเต้านม ก็อาจเป็นอาการก่อนการมีประจำเดือนมาก็ได้ เพราะโดยปกติ อาการเจ็บเต้านม อาจเกิดได้นาน 1 สัปดาห์ก่อนที่ประจำเดือนจะมาค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ